
Par iepirkuma „Tehniskās un fiziskās apsardzes pakalpojumu sniegšana Tiesu administrācijas, tiesu un tiesu zemesgrāmatu nodaļu vajadzībām visā Latvijas Republikas teritorijā”, 
iepirkuma identifikācijas Nr. TA2014/1/B, rezultātiem

Vēlamies Jūs informēt, ka Tiesu administrācijas izveidotā iepirkuma komisija veica iepirkumā „Tehniskās un fiziskās apsardzes pakalpojumu sniegšana Tiesu administrācijas, tiesu un tiesu zemesgrāmatu nodaļu vajadzībām visā Latvijas Republikas teritorijā”, iepirkuma identifikācijas Nr.TA2014/1/B, (turpmāk - Iepirkums) saņemto piedāvājumu izvērtēšanu. 
Piedāvājumus iepirkumā iesniedza šādi pretendenti piedāvājot šādu līgumcenu:
	Nr.p.k.
	Pretendents
	Piedāvājuma iesniegšanas datums un laiks
	Tehniskās apsardzes pakalpojumu sniegšana par visiem objektiem (finanšu piedāvājums Nr. 2) mēneša maksa eiro bez PVN
	Fiziskās apsardzes pakalpojumu sniegšana par visiem objektiem (finanšu piedāvājums Nr. 1) mēneša maksa eiro bez PVN

	1.
	AS „G4S”
	23.01.2014.
plkst.16.54
	3060.00
	83 452.20

	2.
	Pilnsabiedrība „RAS un BSS”
	24.01.2014.
plkst.09.35
	6010.00
	57 641.17

	3.
	SIA „Mega Sargs”
	24.01.2014.
plkst.09.46
	1408.00
	61 827.60

	4.
	SIA „Koblenz Drošība”
	24.01.2014.
plkst.09.47
	198.00
	58 681.70

	5.
	SIA „Securitas Latvia”
	24.01.2014.
plkst.09.53
	0.68
	83171.20


Iepirkumu komisija izvērtēja iesniegtos atlases dokumentus un secina, ka SIA „Mega Sargs” iesniegtais piedāvājums neatbilst Iepirkuma nolikuma 3.5.1. punkta prasībām, kas nosaka, ka pretendentam jābūt maksātspējīgam (tā parādsaistības nedrīkst pārsniegt apgrozāmos līdzekļus). SIA „Mega Sargs” parādsaistības gan 2011.gadā, gan 2012.gadā pārsniedz apgrozāmos līdzekļus, iepirkumu komisija pieņem lēmumu izslēgt pretendentu no turpmākās vērtēšanas. 
Iepirkumu komisija, vērtējot SIA „Securitas Latvia” piedāvājumu, nolēma lūgt SIA „Securitas Latvia” detalizēti aprakstīt, kā par piedāvātajām cenām iespējams sniegt Iepirkuma nolikuma pielikumā Nr. 3 „Tehniskā specifikācija Nr.2 – tehniskās apsardzes pakalpojumu sniegšana” aprakstīto pakalpojumu izpildot visas prasības. Iepirkumu komisija ir saņēmusi un izvērtējusi SIA „Securitas Latvia” 2014.gada 7.februāra vēstuli Nr. 85/14 un 2014.gada 12.februāra vēstuli Nr.92/14, kurā pretendents norāda formulu, kas parāda, kā tiek aprēķināta izmaksu summa mēnesī 50,00 eiro bez PVN. Izvērtējot SIA „Securitas Latvia” iesniegto aprēķinu, iepirkumu komisija secina, ka formula veidota ar loģisko kļūdu, jo no sniegtajiem paskaidrojumiem izriet, ka SIA „Securitas Latvia” izmaksas vienam objektam mēnesī ir 50 eiro un, lai iegūtu izmaksu summu par visiem objektiem kopā (kuriem SIA „Securitas Latvia” nodrošina tehnisko apsardzi), objekta cena mēnesī 50 eiro bez PVN ir jāreizina ar objektu skaitu, nevis jādala ar objektu skaitu. Pamatojoties uz iepriekšminēto iepirkumu komisija secina, ka SIA „Securitas Latvia” piedāvājums iesniegts neatbilstoši paša pretendenta norādītajām faktiskajām izmaksām mēnesī. Līdz ar to pretendenta piedāvājums uzskatāms par nepamatoti lētu, jo par pretendenta piedāvāto cenu mēnesī vienam objektam 0,01 nav iespējams izpildīt Iepirkuma nolikuma pielikumā Nr.3 „Tehniskajā specifikācija Nr.2 – tehniskās apsardzes pakalpojuma sniegšana” norādītos pretendenta pienākumus. Ņemot vērā minēto, Iepirkumu komisija nolemj atzīt SIA „Securitas Latvia” piedāvājumu par nepamatoti lētu un izslēgt no turpmākās piedāvājumu vērtēšanas Iepirkuma ietvaros.
Iepirkumu komisija, vērtējot SIA „Koblenz Drošība” piedāvājumu, nolēma lūgt SIA „Koblenz Drošība” detalizēti aprakstīt, kā par piedāvātajām cenām iespējams sniegt Iepirkuma nolikuma pielikumā Nr. 3 „Tehniskā specifikācija Nr.2 – tehniskās apsardzes pakalpojumu sniegšana” aprakstīto pakalpojumu izpildot visas prasības. Iepirkumu komisija, izvērtējot 2014.gada 7.februāra SIA „Koblenz Drošība” vēstulē Nr.34/2014KD norādītos paskaidrojumus, secina, ka SIA „Koblenz Drošība” finanšu piedāvājumā par tehnisko apsardzi ir iekļāvusi signāla pārraides izmaksas, trauksmes pogu izmaksas un mobilās grupas izbraukuma izmaksas, taču SIA „Koblenz Drošība” norāda, ka apsargājamo objektu darbu izmaksas tiks segtas no fiziskās apsardzes peļņas daļas. Iepirkumu komisija norāda, ka saskaņā ar Iepirkuma nolikuma 3.10.2.punkta prasību finanšu piedāvājumu par tehnisko apsardzi Pretendents sagatavo un iesniedz saskaņā ar Nolikuma pielikumu Nr.10, kā arī Nolikuma 4.7.1.punkts nosaka, ka:
Saimnieciski visizdevīgākā Piedāvājuma noteikšanā izmanto šādus kritērijus:
	Nr.p.k.
	Kritērijs
	Maksimālais novērtējums

	1.
	Finanšu piedāvājums (fiziskai apsardzei) (cena par visiem objektiem EUR bez PVN mēnesī saskaņā ar finanšu piedāvājumu)*
	65

	2.
	Finanšu piedāvājums (tehniskai apsardzei) (cena par visiem objektiem EUR bez PVN mēnesī saskaņā ar finanšu piedāvājumu)*
	35

	
	Maksimālais iegūstamais punktu skaits
	100


Tā kā SIA „Koblenz Drošība” nolikuma pielikumā Nr.10 „Finanšu piedāvājums Nr.2 – tehniskās apsardzes pakalpojumu sniegšana” nav norādījusi visas izmaksas, kas saistītas ar tehniskās apsardzes nodrošināšanu, SIA „Koblenz Drošība” piedāvājums nav salīdzināms ar citu pretendentu piedāvājumiem. SIA „Koblenz Drošība” piedāvājumam, ņemot vērā finanšu piedāvājumā par tehnisko apsardzi norādīto cenu vērtējamā pozīcijā, būtu piešķirams lielāks punktu skaits saimnieciski visizdevīgākā piedāvājuma vērtēšanā, nekā tad ja, saskaņā ar Iepirkuma nolikuma 3.10.2.punkta prasību, finanšu piedāvājumu par tehnisko apsardzi pretendents būtu sagatavojis un iesniedzis saskaņā ar Nolikuma pielikumu Nr.10. Saskaņā ar Iepirkuma nolikuma 1.10.1. punktu pretendents līdz piedāvājumu iesniegšanas termiņa beigām var grozīt vai atsaukt savu piedāvājumu. Tā kā SIA „Koblenz Drošība” pēc piedāvājuma atvēršanas sanāksmes ir informēta par pārējo pretendentu iesniegtajām cenām, nav pieļaujama iespēja papildināt piedāvājumu pēc piedāvājumu iesniegšanas termiņa beigām, norādot kāda summa tika plānota tehniskās apkopes darbu izmaksām un iekļaut to nolikuma pielikumā Nr. 10 „Finanšu piedāvājums Nr.2 – tehniskās apsardzes pakalpojumu sniegšana”, jo tas būtu vienlīdzīgas attieksmes pret pretendentiem pārkāpums un godīgas konkurences pārkāpums. Ņemot vērā minēto, iepirkumu komisija secina, ka SIA „Koblenz Drošība” sagatavotais finanšu piedāvājums neatbilst nolikuma prasībām un ir izslēdzams no turpmākās piedāvājumu vērtēšanas Iepirkuma ietvaros.
Iepirkuma komisija, izvērtējot Pilnsabiedrība „RAS un BSS” un AS „G4S” iesniegtos piedāvājumus, piešķīra pretendentiem šādu punktu skaitu:
	Nr.p.k.
	Pretendents
	Iegūtais punktu skaits par finanšu piedāvājumu (fiziskai apsardzei) 
	Iegūtais punktu skaits par finanšu piedāvājumu (tehniskai apsardzei) 
	Kopā iegūtais punktu skaits

	1.
	AS „G4S”
	44.89
	35.00
	79.89

	2.
	Pilnsabiedrība „RAS un BSS”
	65.00
	17.82
	82.82


Ņemot vērā, ka Pilnsabiedrības „RAS un BSS” iesniegtais piedāvājums atbilda visām iepirkuma nolikumā izvirzītajām prasībām un Pilnsabiedrība „RAS un BSS” ir ieguvusi visaugstāko punktu skaitu, līdz ar to Pilnsabiedrības „RAS un BSS” iesniegtais piedāvājums ir saimnieciski visizdevīgākais, iepirkumu komisija nolēma atzīt par uzvarētāju iepirkumā „Tehniskās un fiziskās apsardzes pakalpojumu sniegšana Tiesu administrācijas, tiesu un tiesu zemesgrāmatu nodaļu vajadzībām visā Latvijas Republikas teritorijā” (id. Nr. TA2014/1/B) Pilnsabiedrību „RAS un BSS”, vienotais reģistrācijas 40103748016, juridiskā adrese: Imantas iela 2-39, Rīga, LV-1067, un noslēgt līgumu par tehniskās un fiziskās apsardzes pakalpojumu sniegšanu Tiesu administrācijas, tiesu un tiesu zemesgrāmatu nodaļu vajadzībām par kopējo līguma summu EUR 1 707 446.17 bez PVN.
Saskaņā ar Publisko iepirkumu likuma 83.panta otrās daļas 1.punktu Jums ir tiesības iepirkumu komisijas pieņemto lēmumu 10 (desmit) dienu laikā apstrīdēt Iepirkumu uzraudzības birojā.
Pateicamies par piedalīšanos iepirkumā!

Direktors	E.Balševics
Dokuments parakstīts elektroniski ar drošu elektronisko parakstu un satur laika zīmogu.

